1217.

Godina **1217** (**[[Rimske brojke|MCCXVII]]**) bila je redovna godina koja počinje u nedjelju u julijanskom kalendaru (1. januar).

## Događaji
### Januar/Siječanj &ndash; Jun/Lipanj
* decembar 1216. ili januar 1217. - Manojlo I postaje vaseljenski patrijarh u nikejskom izgnanstvu (do 1222).
* 21. 1. - Papinska bula *Gratiarum omnium*, odobren Red propovjednika, poznatiji kao Dominikanci.
* 30. 1. - Pismo pape Honorija III ugarsko-hrvatskom kralju Andriji II.: "raduje ga" što je kralju ponuđeno latinska carska kruna, ali mu još ne može kazati svojega mnijenja, podsjeća ga na obećanje o križarskom ratu.
* mart - Pruski križarski rat: papinska bula odobrava propovijedanje pohoda protiv poganskih Prusa, koji napadaju kršćane; ratovanje će trajati šest desetljeća.
* 9. 4. - Pierre II de Courtenay posvećen izvan rimskih zidina za latinskog carigradskog cara - traži brodove od Mlečana u zamenu za osvajanje Drača, kada to ne uspe krene kopnom gde ga zarobi despot Epira Teodor Komnin Duka.
* 20. 5. - Prvi baronski rat: Francuzi poraženi u Drugoj Bici kod Lincolna. 
* 6. 6. - Kralj Kastilje Enrique I (13) poginuo od crepa koji mu je pao na glavu, nakratko ga nasleđuje starija sestra Berengarija (Berenguela). 
* jun - Haakon IV je novi kralj Norveške (do 1263); regent je *jarl* Skule Bårdsson, polubrat bivšeg kralja, koji i sam želi krunu.

### Jul/Srpanj &ndash; Decembar/Prosinac
* srpanj - Kralj Andrija II. kreće iz Zagreba ka Splitu.
* 15. 8. - Sveti Dominik poslao sedmoricu sledbenika u Pariz, od kojih nastaje prvi *studium generale* dominikanskog reda.
* avgust - Kroz Split prošlo poslanstvo raškog velikog župana Stefana na putu za Rim, gde je od pape tražena kraljevska kruna - odgovor je pozitivan, Stefan Prvovenčani je prvi nemanjićki kralj. 
** Stefan se 1216-17. venčao u Veneciji sa Annom Dandolo (Dandola), unukom dužda Enrica Dandola, zatim odlaze prema Dalmaciji galijom *Mocenigo* (po drugim mišljenjima to je bilo još 1207-08). Navodno je Ana približila Stefana papi.
* 23. 8. - Peti križarski rat: kralj Andrija II. se ukrcava u Splitu. Njegovu vojsku prevoze Mlečani, za šta im je prepustio Zadar. Poncije od Križa je postavljen za kraljevog namjesnika u Hrvatskoj i Dalmaciji.
* 24. 8. - Bitka kod Sandwicha: engleska pomorska pobjeda u Doverskom tjesnacu, uhvaćen i ubijen zapovjednik francuskih snaga Eustace Monah.
* 31. 8. - Berengarija prepušta tron Kastilje svom sinu Fernandu III, prozvanom "Sveti" (vlada do 1252, kanonizovan 1671). 

* 12. 9. - Katarski krstaški rat (Albigenški pohod): grof Raymond povratio Toulouse, Simon IV de Montfort ubrzo opseda grad (do svoje pogibije sledećeg juna).
* 20. 9. - Prvi baronski rat u Engleskoj se okončava Ugovorom iz Lambetha (Kingstona): francuski princ Louis se odriče pretenzija na engleski presto, amnestija za engleske pobunjenike, Francuzi i Škoti napuštaju Englesku.
* 21. 9. - Livonski križarski rat: Bitka na dan svetog Matije, Livonska braća mača sa Livoncima i Latgalcima potukli Estonce, poginuo njihov kralj Lembitu, ali i livonski vođa Kaupo.
* jesen? - Ivan Asen II se vraća u Bugarsku i započinje uspešnu sedmomesečnu opsadu uzurpatora Borila u Trnovu.
* oktobar - Križari stižu u Akru, ratnom vijeću predsjedava kralj Andrija.
* novembar - U Engleskoj potvrđena Magna Carta ("Velika povelja"), koja sada i dobija to ime da bi se razlikovala od Povelje o šumama.
* novembar-decembar - Muslimanske ajubidske trupe izbegavaju otvoren sukob u Palestini, kralj Andrija sakuplja relikvije i obolio je (ili je trovan).

### Kroz godinu
* Sveti Sava, do sada arhimandrit Studenice, vraća se na Svetu Goru, kasnije odlazi u Nikeju - obično se tvrdi da je nezadovoljan papskim poreklom Stefanove krune, mada Domentijan u "Žitiju Svetog Save" piše da je Sava poslao svog učenika episkopa Metodija u Rim, tražeći kraljevsku krunu, pozivajući se na tradiciju Duklje.
* Sveti Franjo Asiški osnovao kustodiju Svete Zemlje (provincija Sirija na čelu sa bratom Elijasom).
* Džingis-kanov vojskovođa Muhali (Muhulaj) napada sever Kine.

## Rođenja

* 3. 5. - Henrik I, kralj Kipra († 1253)
* Baldwin II, poslednji latinski car († 1273)
*  - Bonifacije Savojski, kenterberijski nadbiskup, blaženik († 1270)
* 1217-18 - Hulagu-kan, osnivač persijskog ilhanata († 1265)

## Smrti

* 23. 4. - Inge II, kralj Norveške (* 1185)
* Nikita Honijat, vizantijski službenik i istoričar (* 1150)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)